CELEX: 32005B0552
Language: lt
Date: 1113264000000
Title: 2005/552/EB: 2005 m. balandžio 12 d. Europos Parlamento sprendimas dėl šeštojo, septintojo, aštuntojo ir devintojo Europos plėtros fondų 2003 finansinių metų biudžeto įvykdymo patvirtinimo Komisijai

27.7.2005   
            
            
               LT
            
            
               Europos Sąjungos oficialusis leidinys
            
            
               L 196/150
            
         
      EUROPOS PARLAMENTO SPRENDIMAS
   
   2005 m. balandžio 12 d.
   dėl šeštojo, septintojo, aštuntojo ir devintojo Europos plėtros fondų 2003 finansinių metų biudžeto įvykdymo patvirtinimo Komisijai
   (2005/552/EB)
   EUROPOS PARLAMENTAS,
   atsižvelgdamas į pranešimą dėl tolesnių veiksmų po biudžeto įvykdymo patvirtinimo 2002 m. (KOM(2004) 0648 – C6-0126/2004),
   atsižvelgdamas į šeštojo, septintojo, aštuntojo ir devintojo Europos plėtros fondų 2003 finansinių metų balansą ir sąskaitas (KOM(2004) 0667 – C6-0165/2004),
   atsižvelgdamas į 2003 m. Finansų valdymo pranešimą dėl šeštojo, septintojo, aštuntojo ir devintojo Europos plėtros fondų (SEC(2004) 1271),
   atsižvelgdamas į Audito Rūmų 2003 m. metų pranešimą dėl šeštojo, septintojo, aštuntojo, devintojo Europos plėtros fondų veiklos kartu su institucijų atsakymais (1),
   atsižvelgdamas į Audito Rūmų patikinimo pareiškimą apie Europos plėtros fondų patikimumą (2),
   atsižvelgdamas į 2005 m. kovo 8 d. Tarybos rekomendacijas (6865/2005 – C6-0078/2005, 6866/2005 – C6-0079/2005, 6867/2005 – C6-0080/2005, 6868/2005 – C6-0081/2005),
   atsižvelgdamas į 1995 m. gruodžio 20 d. Vidaus susitarimą tarp valstybių narių vyriausybių atstovų, susitikusių Tarybos posėdyje, dėl pagal ketvirtosios AKR ir EB konvencijos antrojo finansinio protokolo teikiamos Bendrijos paramos finansavimo ir administravimo (3),
   atsižvelgdamas į 2000 m. rugsėjo 18 d. Vidaus susitarimą tarp valstybių narių vyriausybių atstovų, susitikusių Tarybos posėdyje, dėl pagal 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno šalių ir Europos Bendrijos ir jos valstybių narių partnerystės susitarimo finansinį protokolą skiriamos Bendrijos paramos finansavimo ir administravimo ir finansinės paramos paskirstymo užjūrio šalims ir teritorijoms, kurioms galioja EB sutarties ketvirtoji dalis (4),
   atsižvelgdamas į EB sutarties 276 straipsnį,
   atsižvelgdamas į 1998 m. birželio 16 d. Finansinio reglamento 74 straipsnį, taikomą bendradarbiavimui finansuojant plėtrą pagal ketvirtąją AKR ir EB konvenciją (5),
   atsižvelgdamas į 2003 m. kovo 27 d. Finansinio reglamento 119 straipsnį, taikomą devintajam Europos plėtros fondui (6),
   atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,
   atsižvelgdamas į Biudžeto kontrolės komiteto pranešimą bei Vystymosi komiteto nuomonę (A6-0069/2005),
   
               A.
            
            
               kadangi savo patikinimo pareiškimą apie Europos plėtros fondus Audito Rūmai konstatuoja, kad su tam tikromis išimtimis, 2003 finansinių metų sąskaitos patikimai atspindi finansinių metų įplaukas ir išlaidas bei finansinę padėtį metų pabaigoje,
            
         
               B.
            
            
               kadangi Audito Rūmų išvada dėl susijusių operacijų teisėtumo ir atitikimo taisyklėms remiasi, inter alia, atrinktų operacijų auditu,
            
         
               C.
            
            
               kadangi Audito Rūmai remdamiesi ištirtais dokumentais mano, kad į sąskaitas pervestos įplaukos ir EPF įsipareigojimams bei mokėjimams paskirtos sumos, jas vertinant kaip visumą, yra teisėtos ir nepažeidžia taisyklių,
            
         
               1.
            
            
               suteikia Komisijai šeštojo, septintojo, aštuntojo ir devintojo Europos plėtros fondų 2003 finansinių metų biudžeto įvykdymo patvirtinimą;
            
         
               2.
            
            
               pateikia savo pastabas pridedamoje rezoliucijoje;
            
         
               3.
            
            
               paveda Pirmininkui perduoti šį sprendimą ir pridedamą rezoliuciją Tarybai, Komisijai, Teisingumo Teismui, Audito Rūmams ir Europos Investicijų Bankui, taip pat paskelbti juos Europos Sąjungos oficialiajame leidinyje (L serijoje).
            
         
      
         Josep BORRELL FONTELLES
         
         
            Pirmininkas
         
      
      
         Julian PRIESTLEY
         
         
            Generalinis sekretorius
         
      
   
   
      (1)  OL C 293, 2004 11 30, p. 315.
   
      (2)  OL C 293, 2004 11 30, p. 327.
   
      (3)  OL L 156, 1998 5 29, p. 108.
   
      (4)  OL L 317, 2000 12 15, p. 355.
   
      (5)  OL L 191, 1998 7 7, p. 53.
   
      (6)  OL L 83, 2003 4 1, p. 1.